CELEX: 52005PC0341
Language: fi
Date: 2005-07-28
Title: Ehdotus: neuvoston päätös, makkaroiden, joihin on lisätty fytosteroleja/fytostanoleja, markkinoille saattamisen sallimisesta uuselintarvikkeina tai elintarvikkeiden uusina ainesosina Euroopan parlamentin ja neuvoston asetuksen (EY) N:o 258/97 mukaisesti

Tärkeä oikeudellinen huomautus

|

52005PC0341

Ehdotus: neuvoston päätös, makkaroiden, joihin on lisätty fytosteroleja/fytostanoleja, markkinoille saattamisen sallimisesta uuselintarvikkeina tai elintarvikkeiden uusina ainesosina Euroopan parlamentin ja neuvoston asetuksen (EY) N:o 258/97 mukaisesti  /* KOM/2005/0341 lopull. */  

	[pic] | EUROOPAN YHTEISÖJEN KOMISSIO |Bryssel 28.7.2005KOM(2005) 341 lopullinenEhdotus:NEUVOSTON PÄÄTÖS,makkaroiden, joihin on lisätty fytosteroleja/fytostanoleja, markkinoille saattamisen sallimisesta uuselintarvikkeina tai elintarvikkeiden uusina ainesosina Euroopan parlamentin ja neuvoston asetuksen (EY) N:o 258/97 mukaisesti(komission esittämä)PERUSTELUTPouttu Oy esitti uuselintarvikkeista ja elintarvikkeiden uusista ainesosista annetun asetuksen (EY) N:o 258/97 4 artiklan mukaisesti 30. maaliskuuta 2000 Suomen toimivaltaisille viranomaisille hakemuksen lisättyjä fytosteroleja sisältävien elintarvikkeiden saattamiseksi markkinoille uuselintarvikkeina tai elintarvikkeiden uusina ainesosina.Ensiarviointiraportissaan Suomi päätyi pitämään fytosteroleja turvallisina ihmisten käytettäviksi. Eräät muut jäsenvaltiot esittivät kuitenkin perusteltuja muistutuksia niiden saattamisesta markkinoille uuselintarvikkeina tai elintarvikkeiden uusina ainesosina. Sen vuoksi luvasta oli päätettävä komiteamenettelyssä asetuksen (EY) N:o 258/98 7 artiklan 1 kohdan mukaisesti.Jäsenvaltioiden esittämien muistutusten perusteella komissio pyysi entiseltä elintarvikealan tiedekomitealta lausuntoa, jonka komitea sitten antoi 5. maaliskuuta 2003. Tiedekomitea tuli lausunnossaan, jossa se tarkastelee tietyntyyppisillä kasvisteroleilla täydennettyjen elintarvikkeiden hyväksymistä koskevia hakemuksia – niiden joukossa myös Pouttu Oy:n hakemusta – siihen tulokseen, että fytosterolien lisääminen on turvallista edellyttäen, että niiden päivittäinen kulutus ei ylitä 3:a grammaa.Lisäksi tiedekomitea totesi 26. syyskuuta 2002 antamassaan lausunnossa, jossa luodaan yleiskatsaus useista ravintolähteistä peräisin olevien suurten fytosterolimäärien saannin pitkäaikaisvaikutuksiin ja kiinnitetään erityistä huomiota beetakaroteeniin kohdistuviin vaikutuksiin, ettei 3 grammaa ylittävän päiväsaannin lisähyödyistä ollut näyttöä mutta että suuret saantimäärät saattavat aiheuttaa ei-toivottuja vaikutuksia, minkä vuoksi on varmuuden vuoksi pyrittävä siihen, ettei kasvisterolien saanti ylitä 3:a grammaa päivässä.Edellisen perusteella toimitettiin elintarvikeketjua ja eläinten terveyttä käsittelevälle pysyvälle komitealle 30. huhtikuuta 2004 äänestystä varten luonnos komission päätökseksi, jolla sallittaisiin makkaroiden, joihin on lisätty fytosteroleja/fytostanoleja, saattaminen markkinoille uuselintarvikkeina tai elintarvikkeiden uusina ainesosina. Päätösluonnoksen puolesta äänesti kolme jäsenvaltiota, 11 vastusti sitä, ja yksi pidättäytyi äänestämästä.Komitea antoi kielteisen lausunnon komission sille toimittamasta luonnoksesta. Siksi komission on asetuksen (EY) N:o 258/97 13 artiklan 4 kohdan b alakohdan ja neuvoston päätöksen 1999/468/EY 5 artiklan mukaisesti nyt tehtävä neuvostolle ehdotus tarvittavista toimenpiteistä ja annettava siitä tieto Euroopan parlamentille. Neuvostolla on kolme kuukautta aikaa tehdä määräenemmistöpäätös ehdotuksesta, ja parlamentti voi katsoa aiheelliseksi ilmaista ehdotuksesta kantansa edellä mainitun päätöksen 8 artiklan mukaisesti.Ehdotus:NEUVOSTON PÄÄTÖS,makkaroiden, joihin on lisätty fytosteroleja/fytostanoleja, markkinoille saattamisen sallimisesta uuselintarvikkeina tai elintarvikkeiden uusina ainesosina Euroopan parlamentin ja neuvoston asetuksen (EY) N:o 258/97 mukaisestiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97[1] ja erityisesti sen 7 artiklan,ottaa huomioon komission ehdotuksensekä katsoo seuraavaa:(1) Pouttu Oy esitti 30 päivänä maaliskuuta 2000 Suomen toimivaltaisille viranomaisille hakemuksen lisättyjä fytosteroleja sisältävien elintarvikkeiden saattamisesta markkinoille uuselintarvikkeina tai elintarvikkeiden uusina ainesosina.(2) Suomen toimivaltaiset viranomaiset antoivat 23 päivänä lokakuuta 2000 ensiarviointia koskevan raporttinsa.(3) Ensiarviointiraportissaan Suomen toimivaltainen elintarviketurvallisuuden arviointielin päättelee, että fytosterolit/fytostanolit ovat turvallisia ihmisten käytettäviksi.(4) Komissio toimitti ensiarviointiraportin kaikille jäsenvaltioille 12 päivänä joulukuuta 2000.(5) Asetuksen 6 artiklan 4 kohdassa vahvistetun 60 päivän määräajan kuluessa esitettiin kyseisen säännöksen mukaisesti perusteltuja muistutuksia tuotteiden saattamisesta markkinoille.(6) Elintarvikealan tiedekomitea totesi 26 päivänä syyskuuta 2002 antamassaan lausunnossa, jossa luodaan yleiskatsaus useista ravintolähteistä peräisin olevien suurten fytosterolimäärien saannin pitkäaikaisvaikutuksiin ja kiinnitetään erityistä huomiota beetakaroteeniin kohdistuviin vaikutuksiin, ettei 3 grammaa ylittävän päiväsaannin lisähyödyistä ollut näyttöä ja että suuret saantimäärät saattavat aiheuttaa ei-toivottuja vaikutuksia ja että siksi on varmuuden vuoksi pyrittävä siihen, ettei kasvisterolien saanti ylitä 3:a grammaa päivässä.(7) Lisäksi tiedekomitea toisti 5 päivänä maaliskuuta 2003 antamassaan lausunnossa, joka käsittelee tietyntyyppisillä kasvisteroleilla täydennettyjen elintarvikkeiden hyväksymistä koskevia hakemuksia, olevansa huolissaan kumulatiivisesta fytosterolisaannista, joka on peräisin lukuisista lisättyjä fytosteroleja sisältävistä eri elintarvikkeista. Samalla tiedekomitea kuitenkin vahvisti Pouttu Oy:n hakemuksen osalta, että fytosteroleja voidaan turvallisesti lisätä useisiin lihatuotteisiin.(8) Eri tuotteista peräisin olevasta kumulatiivisesta fytosteroli-/fytostanolisaannista ilmaistun huolestumisen johdosta Pouttu Oy suostui rajoittamaan alkuperäisen hakemuksensa koskemaan pelkästään vähärasvaisia makkaroita.(9) Sellaisten elintarvikkeiden ja elintarvikkeiden ainesosien, joihin on lisätty fytosteroleita, fytosteroliestereitä, fytostanoleita ja/tai fytostanoliestereitä, pakkausmerkinnöistä annetulla komission asetuksella (EY) N:o 608/2004[2] varmistetaan, että kuluttajat saavat käyttöönsä tiedot, joita tarvitaan elintarvikkeisiin lisättyjen fytosterolien liiallisen saannin välttämiseksi.(10) Elintarvikeketjua ja eläinten terveyttä käsittelevä pysyvä komitea ei ole antanut asiasta myönteistä lausuntoa,ON TEHNYT TÄMÄN PÄÄTÖKSEN:1 artiklaYhteisön markkinoille voidaan saattaa liitteessä 1 kuvattuja elintarvikkeita ja elintarvikkeiden ainesosia, jäljempänä ’tuotteita’, joihin on lisätty liitteessä 2 määriteltyjä fytosteroleita/fytostanoleita.2 artiklaTuotteet on myymistä varten esitettävä siten, että ne voidaan helposti jakaa annoksiin, jotka sisältävät joko enintään 3 grammaa (1 annos/päivä) tai enintään 1 gramman (3 annosta/päivä) lisättyjä fytosteroleita/fytostanoleita.Siivutetut makkarat on pakattava annospakkauksiin.3 artiklaTämä päätös on osoitettu seuraavalle yritykselle: Pouttu Oy, Vanha Talvitie 11 C, FIN–00580 Helsinki.Tehty Brysselissä päivänä kuuta .Neuvoston puolestaPuheenjohtajaLiite 11 artiklassa tarkoitetut tuotteetVähärasvaiset makkarat (kokonaisrasvapitoisuus ≤ 10 %; tyydyttyneitä rasvoja ≤ 5 %).Liite 2Elintarvikkeisiin ja elintarvikkeiden ainesosiin lisättävien fytosterolien ja fytostanolien koostumuserittelyMääritelmä:Fytosterolit ja fytostanolit ovat kasveista uutettuja steroleja ja stanoleja, jotka esiintyvät joko vapaina steroleina ja stanoleina tai esteröityneinä elintarvikekäyttöön soveltuvien rasvahappojen kanssa.Koostumus (GC-FID:llä tai vastaavalla menetelmällä):( 80 % (-sitosterolia( 15 % (-sitostanolia( 40 % kampesterolia( 5 % kampestanolia( 30 % stigmasterolia( 3 % brassikasterolia( 3 % muita steroleja/stanolejaVierasaineet/puhtaus (GC-FID tai vastaava menetelmä)Muista lähteistä kuin elintarvikekäyttöön soveltuvista kasviöljyistä uutetuissa fytosteroleissa ja fytostanoleissa ei saa olla vierasaineita, mikä varmistetaan parhaiten siten, että fytosteroli-/fytostanoliainesosan puhtaus on yli 99 prosenttia.[1] EYVL L 43, 14.2.1997, s. 1.[2] EUVL L 97, 1.4.2004, s. 44.